Miestne zastupiteľstvo mestskej časti Bratislava-Petržalka

Materiál na rokovanie
Miestneho zastupiteľstva 
dňa  1. 4. 2008

Materiál číslo: 154 /2008

K bodu: Návrh kritérií a spôsobu odmeňovania riaditeľov miestnych podnikov 
              zriadených Mestskou časťou Bratislava-Petržalka
_______________________________________________________________________

Predkladá:	Návrh uznesenia:

Milan Ftáčnik	v prílohe
starosta

Spracoval:
Marián Miškanin
prednosta 

Uznesenie č.  

Miestne zastupiteľstvo mestskej časti Bratislava-Petržalka 

a) s c h v a ľ u j e   v zmysle zákona NR SR č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení zákonov s účinnosťou od 1.4. 2008

       I.  kritériá pre poskytovanie odmeny podľa § 20 zákona č. 553/2003 Z.z. pre riaditeľov   
             miestnych podnikov za:

 a/   kvalitné vykonávanie pracovných činností alebo za vykonanie práce presahujúcej  
       rámec pracovných činností vyplývajúcich z dohodnutého druhu práce, 
 b/  splnenie mimoriadnej pracovnej úlohy alebo osobitne významnej pracovnej úlohy  
      alebo vopred určenej cieľovej pracovnej úlohy, prípadne jej ucelenej etapy, 
 c/  aktívnu účasť na zvýšení výnosov získaných podnikateľskou činnosťou. 
        
II. V prípade splnenia kritérií v zmysle bodu I. a/ alebo  c/, môže starosta priznať štvrťročnú odmenu  riaditeľovi miestneho podniku do výšky 40% z objemu miezd príslušného riaditeľa za daný štvrťrok.

III. V prípade splnenia kritérií v zmysle bodu I. b/ môže starosta 1x ročne priznať 
      odmenu riaditeľovi miestneho podniku až do výšky 100% funkčného platu.

b)	r u š í   uznesenie č. 319 miestneho zastupiteľstva zo dňa 23.4.2002, časť 2, 3 a 4.
c)	r u š í   uznesenie č. 53 miestneho zastupiteľstva zo dňa 29.4.2003, druhý odstavec 
d)	r u š í   uznesenie č. 55 miestneho zastupiteľstva zo dňa 29.4.2003, časť 2,3. 

Dôvodová správa

	Vychádzajúc z novelizovaného  zákona č. 311/2001 Z.z. Zákonník práce  v znení neskorších predpisov ako i novelizovaného zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme v znení neskorších predpisov, zákona č. 369/1900 Zb. o obecnom zriadení s cieľom upraviť systém odmeňovanie vedúcich  zamestnancov, predkladáme návrh na zmenu odmeňovania týchto zamestnancov, ktorí boli doteraz odmeňovaní v intenciách, už neplatného,  zákona NR SR č. 313/2001 Z.z. o verejnej službe. Doterajšie odmeňovanie bolo riešené uznesením miestneho zastupiteľstva č. 319 z 23.4.2002, ktoré schválilo v časti funkčné platy riaditeľov miestnych podnikov a miestnemu kontrolórovi a v časti 2, 3 a 4 schválilo kritériá udelenia odmeny a jej výšku. 
        	Podľa čl. 21 písm. j) Štatútu hlavného mesta Slovenskej republiky Bratislavy starosta mestskej časti určuje plat alebo mzdu a priznáva odmeny riaditeľom rozpočtových organizácií a príspevkových organizácií a vedúcim zariadení mestskej časti.  Pri určení funkčného platu riaditeľom miestnych podnikov vychádza z podmienok a rozsahu ustanovených § 4 zákona č. 553/2003 zo 7.11.2003 o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Funkčný plat je súčet tarifného platu a príplatkov určených mesačnou sumou podľa § 4 odseku 1 písm. b až  h. zákona 553/2003 Z.z. Vedúci zamestnanec, ktorý je štatutárnym orgánom, má funkčný plat určený s prihliadnutím na prácu nadčas.
        	Zamestnávateľ môže  poskytovať zamestnancovi odmenu v zmysle § 20 predmetného zákona, a to napr. za
-	kvalitné vykonávanie pracovných činností alebo za vykonanie práce presahujúcej rámec pracovných činností vyplývajúcich z dohodnutého druhu práce, 
-	splnenie mimoriadnej pracovnej úlohy alebo osobitne významnej pracovnej úlohy alebo vopred určenej cieľovej pracovnej úlohy, prípadne jej ucelenej etapy, 
-	aktívnu účasť na zvýšení výnosov získaných podnikateľskou činnosťou. 

Podľa doterajšieho znenia uznesenia č. 319 patrila riaditeľovi štvrťročná odmena vo výške 50% funkčného platu v prípade splnenia kritérií vychádzajúcich zo zákona č. 313/2001 Z.z., ktorý dnes už neplatí. Novo navrhované kritériá vychádzajú z platných predpisov a vytvárajú väčší priestor na odmeňovanie riaditeľov za kvalitné plnenie úloh alebo splnenie mimoriadnych úloh ako to bolo doteraz.